Παγκόσμιο Κύπελλο Ποδοσφαίρου 2018

Κριτική

Η Αγγλική Ποδοσφαιρική Ομοσπονδία και άλλοι πρόβαλαν ισχυρισμούς περί δωροδοκίας από την ρωσική ομάδα και διαφθοράς από τα μέλη της FIFA. Ισχυρίστηκαν ότι τέσσερα μέλη της εκτελεστικής επιτροπής είχαν απαιτήσει ανταλλάγματα για να ψηφίσουν υπέρ της Αγγλίας και ο Ζεπ Μπλάτερ ανέφερε ότι είχε ήδη αποφασιστεί πως θα κέρδιζε η Ρωσία. Η Αναφορά Γκαρσία του 2014, μια εσωτερική έρευνα που έγινε από τον Μάικλ Γκαρσία, επισκιάστηκε από την αποφυλάκιση του Χανς-Γιόακιμ Έκερτ, επικεφαλής της FIFA σε θέματα δεοντολογίας. Ο Έκερτ, από την άλλη, δημοσιοποίησε μια μικρότερης έκτασης αναθεωρημένη περίληψη της Αναφοράς Γκαρσία ενώ η απροθυμία του ίδιου (συνεπώς και της FIFA) να δημοσιοποιήσουν την πλήρη αναφορά οδήγησε εν μέσω διαμαρτυριών την παραίτηση του Γκαρσία. Εξαιτίας της αντιπαλότητας, η FIFA αρνήθηκε να δεχτεί την απαλλαγή της Ρωσίας από την ευθύνη, με τον Γκρεγκ Ντάικ να ζητά επανεξέταση της υπόθεσης και τον Ντέιβιντ Μπέρνσταϊν να τάσσεται υπέρ ενός μποϋκοτάζ στο Παγκόσμιο Κύπελλο Ποδοσφαίρου.

Αποστολές

Αρχικά κάθε ομάδα έπρεπε να επιλέξει μια αποστολή 30 παικτών, ωστόσο τον Φεβρουάριο του 2018 ο αριθμός αυξήθηκε στους 35 παίκτες. Από την αρχική αποστολή, κάθε ομάδα έπρεπε να επιλέξει την τελική αποστολή των 23 παικτών (τρεις από τους οποίους έπρεπε να είναι τερματοφύλακες) μέχρι τις 4 Ιουνίου. Στην τελική αποστολή των ομάδων, οι παίκτες θα μπορούσαν να αντικατασταθούν λόγω σοβαρού τραυματισμού μέχρι 24 ώρες πριν τον κάθε αγώνα της κάθε ομάδας.

Χώροι υποδοχής

Η Ρωσία πρότεινε τις ακόλουθες οικοδέσποινες πόλεις: Καλίνινγκραντ, Καζάν, Κρασνοντάρ, Μόσχα, Νίζνι Νόβγκοροντ, Ροστόφ επί του Ντον, Αγία Πετρούπολη, Σαμάρα, Σαράνσκ, Σότσι, Βόλγκογκραντ, Γιαροσλάβλ και Γεκατερίνμπουργκ. Όλες οι πόλεις βρίσκονται μέσα ή έξω από την ευρωπαϊκή Ρωσία προκειμένου να μειωθεί ο χρόνος του ταξιδιού. Η αναφορά αξιολόγησης ανέφερε: «Η ρωσική υποψηφιότητα προτείνει 13 οικοδέσποινες πόλεις και 16 στάδια, έτσι επεκτείνει την κατώτατη απαίτηση της FIFA. Τρία από τα 16 στάδια θα ανακαινιστούν και 13 θα κατασκευαστούν από την αρχή».
Τον Οκτώβριο του 2011, η Ρωσία μείωσε τον αριθμό των σταδίων από 16 σε 14. Η τοπική κυβέρνηση ακύρωσε την κατασκευή του προτεινόμενου σταδίου Ποντόλσκ και στην Μόσχα η Otkrytiye Arena ανταγωνίστηκε με το Στάδιο Ντιναμό για το ποιο από τα δυο θα χτιστεί πρώτο.
Η τελική επιλογή των οικοδεσποινών πόλεων ανακοινώθηκε στις 29 Σεπτεμβρίου 2012. Ο αριθμός των πόλεων μειώθηκε στις 11 και ο αριθμός των σταδίων στα 12 καθώς το Κρασνοντάρ και το Γιαροσλάβλ αποκλείστηκαν από την τελική λίστα.
Ο Ζεπ Μπλάτερ ανέφερε τον Ιούλιο του 2014 ότι εξαιτίας των ανησυχιών για την ολοκλήρωση των χώρων υποδοχής στην Ρωσία, ο αριθμός τους ίσως μειωθεί από 12 σε 10. Επίσης ανέφερε «Δεν θα βρεθούμε στην ίδια κατάσταση όπως να έχουμε ένα, δυο ή τρία στάδια στην Νότιο Αφρική και να έχουμε το πρόβλημα τι πρέπει να κάνουμε με αυτά τα στάδια».
Τον Οκτώβριο του 2014, στην πρώτη τους επίσημη επίσκεψη στην Ρωσία, η επιτροπή επιθεώρησης της FIFA και ο επικεφαλής της Κρις Ούνγκερ επισκέφτηκαν την Αγία Πετρούπολη, το Σότσι, το Καζάν και τους δυο χώρους στην Μόσχα. Έμειναν ικανοποιημένοι με το αποτέλεσμα.
Στις 8 Οκτωβρίου 2015, η FIFA και η Τοπική Οργανωτική Επιτροπή συμφώνησαν ποια θα είναι τα επίσημα ονόματα των σταδίων που θα χρησιμοποιηθούν στην διοργάνωση.
Από τους 12 χώρους υποδοχής, το στάδιο Λουζνικί στην Μόσχα και το στάδιο της Αγίας Πετρούπολης (τα δυο μεγαλύτερα στάδια στην Ρωσία) θα χρησιμοποιηθούν περισσότερο, με 7 αγώνες να πραγματοποιούνται σε καθένα από αυτά τα στάδια. Το Σότσι, το Καζάν, το Νίζνι Νόβγκοροντ και η Σαμάρα θα φιλοξενήσουν 6 αγώνες ενώ το στάδιο Otkrytiye στην Μόσχα και το στάδιο Ροστόφ επί του Ντον θα φιλοξενήσουν 5 αγώνες, συμπεριλαμβανομένου ενός γύρου των 16 σε κάθε στάδιο. Το Βόλγκογκραντ, το Καλίνινγκραντ, το Γεκατερίνμπουργκ και το Σαράνσκ θα φιλοξενήσουν από 4 αγώνες το καθένα και καμιά από αυτές τις πόλεις δεν θα φιλοξενήσει αγώνες νοκ-άουτ.

Πρόγραμμα

Το πλήρες πρόγραμμα ανακοινώθηκε από την FIFA στις 24 Ιουλίου 2015. Την 1η Δεκεμβρίου 2017, μετά την τελική επιλογή, η Ρωσία τοποθετήθηκε στον όμιλο Α και θα ανοίξει την διοργάνωση με τον πρώτο αγώνα στο στάδιο Luzhniki στην Μόσχα στις 14 Ιουνίου ενάντια στην Σαουδική Αραβία. Το στάδιο Luzhniki θα φιλοξενήσει επίσης τον δεύτερο ημιτελικό στις 11 Ιουλίου και τον τελικό στις 15 Ιουλίου. Το στάδιο Krestovsky στην Αγία Πετρούπολη θα φιλοξενήσει τον πρώτο ημιτελικό και την τρίτη θέση των play-off στις 14 Ιουλίου.

Φάση Ομίλων

Οι δυο καλύτερες ομάδες από κάθε όμιλο προκρίνονται στον γύρο των 16. Η μετάδοση όλων των αγώνων γίνεται σε τοπική ώρα.

Εισιτήρια

Η πρώτη φάση των εισιτηρίων ξεκίνησε στις 14 Σεπτεμβρίου 2017, στις 12:00 ώρα Μόσχας, και διήρκεσε μέχρι τις 12 Οκτωβρίου 2017. Η γενική πολιτική βίζας της Ρωσίας δεν θα επιτρέψει στους συμμετέχοντες και θαυμαστές του Παγκοσμίου Πρωταθλήματος να ταξιδέψουν στην χώρα, χωρίς να έχουν βίζα πριν και κατά την διάρκεια του πρωταθλήματος ανεξάρτητα από την υπηκοότητά τους.

Προϋπολογισμός

Με ένα εκτιμώμενο κόστος πάνω από $14.2 δις τον Ιούνιο του 2018, έγινε το ακριβότερο Παγκόσμιο Πρωτάθλημα Ποδοσφαίρου στην ιστορία της διοργάνωσης και ξεπέρασε το κόστος του Παγκοσμίου Κυπέλου της FIFA το 2014 στην Βραζιλία.
Η ρωσική κυβέρνηση είχε αρχικά ορίσει τον προϋπολογισμό για την διοργάνωση του παγκοσμίου πρωταθλήματος στα $20 δις, ο οποίος αργότερα μειώθηκε στα $10 δις. Από αυτόν τον προϋπολογισμό τα μισά χρήματα ξοδεύτηκαν στην κατασκευή των μέσων μεταφοράς. Ως μέρος του προγράμματος για την προετοιμασία του Παγκοσμίου Πρωταθλήματος του 2018, ένα ομοσπονδιακό πρόγραμμα με τον τίτλο "Κατασκευή και Ανακαίνιση της Υποδομής των Μέσων Μεταφοράς" υλοποιήθηκε με συνολικό προϋπολογισμό 352.5 δις ρούβλια, με 170.3 δις να προέρχονται από τον ομοσπονδιακό προϋπολογισμό, 35.1 δις από τον περιφερειακό προϋπολογισμό και 147.1 δις από τους επενδυτές. Το μεγαλύτερο μέρος από τα ομοσπονδιακά έξοδα ήταν η υποδομή στην αεροπορία (117.8 δις ρούβλια). Η κατασκευή νέων ξενοδοχείων αποτέλεσε ένα σημαντικό κομμάτι στην ανάπτυξη των οικοδεσποινών πόλεων του Παγκοσμίου Κυπέλλου.
Στην Σαμάρα τοποθετήθηκαν νέες γραμμές του τραμ. Η πόλη Σαράνσκ απέκτησε δυο νέα ξενοδοχεία, το Mercure Saransk Centre και το Four Points, και μικρότερες δυνατότητες διαμονής.

Εθελοντές

Οι αιτήσεις των εθελοντών για την οργανωτική επιτροπή άνοιξαν την 1η Ιουνίου 2016. Το πρόγραμμα εθελοντών του Παγκοσμίου Κυπέλλου 2018 έλαβε σχεδόν 177,000 αιτήσεις και αποδέχτηκε συνολικά 35,000 αιτήσεις. Οι εθελοντές έλαβαν εκπαίδευση στα 15 Κέντρα Εθελοντών της Οργανωτικής Επιτροπής, που βρίσκονταν σε 15 πανεπιστήμια, και στα Κέντρα Εθελοντών στις οικοδέσποινες πόλεις. Προτιμήθηκαν, ιδιαίτερα στις περιοχές κλειδιά, όσοι είχαν γνώση ξένων γλωσσών και εμπειρία πάνω στον εθελοντισμό, αλλά όχι απαραίτητα όσοι είχαν τα ρωσικά ως μητρική γλώσσα.

Μεταφορά

Δωρεάν υπηρεσίες με τα δημόσια μέσα μεταφοράς δόθηκαν σε όσους είχαν κάρτα απεριορίστων διαδρομών κατά την διάρκεια του Παγκοσμίου Πρωταθλήματος, μεταξύ των οποίων μετακίνηση με τρένο από την μια οικοδέσποινα πόλη στην άλλη, όπως και η μετακίνηση με λεωφορείο μεταξύ των οικοδεσποινών χωρών.